|  |  |  |  |  |  |  |
| --- | --- | --- | --- | --- | --- | --- |
| Številka: 007-59/2024 | | | | | | |
| Ljubljana, 18.03.2025 | | | | | | |
| EVA 2024-2560-0013 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Predlog Uredbe o pogojih in omejitvah za poseganje v prostor ali izvajanje dejavnosti na območjih, ogroženih zaradi poplav in z njimi povezane erozije celinskih voda in morja | | | | | | | | | | | |
| 1. Predlog sklepov vlade: | | | | | | | | | | | |
| Na podlagi drugega odstavka 85. člena, tretjega odstavka 86. člena in tretjega odstavka 87. člena Zakona o vodah in za izvrševanje 83. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US in 78/23 – ZUNPEOVE) je Vlada Republike Slovenije na \_\_\_\_\_ seji dne \_\_\_\_pod točko \_\_\_\_\_\_\_\_\_\_sprejela naslednji  S K L E P  Vlada Republike Slovenije je izdala Uredbo o pogojih in omejitvah za poseganje v prostor ali izvajanje dejavnosti na območjih, ogroženih zaradi poplav in z njimi povezane erozije celinskih voda in morja (EVA 2024-2560-0013) in jo objavi v Uradnem listu Republike Slovenije.  Barbara Kolenko Helbl  generalna sekretarka  Priloga:   * Predlog Uredbe o pogojih in omejitvah za poseganje v prostor ali izvajanje dejavnosti na območjih, ogroženih zaradi poplav in z njimi povezane erozije celinskih voda in morja   Prejmejo:   * Ministrstvo za naravne vire in prostor; * Generalni sekretariat Vlade Republike Slovenije. | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Jože Novak, minister, * Dr. Lidija Kegljevič Zagorc, državna sekretarka za vode * Dr. Lidija Globevnik, generalna direktorica Direktorata za vode. | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| **/** | | | | | | | | | | | |
| 5. Kratek povzetek gradiva: | | | | | | | | | | | |
| Uredba o je pripravljena na podlagi drugega odstavka 85. člena, tretjega odstavka 86. člena in tretjega odstavka 87. člena Zakona o vodah in za izvajanje 82., 83. in 84. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US in 78/23 – ZUNPEOVE), ki določa, da pogoje in omejitve za izvajanje dejavnosti ali poseganje v prostor na poplavno ogroženem območju predpiše Vlada RS. Tako ta uredba določa pogoje in omejitve za poseganje v prostor ali izvajanje dejavnosti na območjih, ogroženih zaradi poplav in z njimi povezane erozije celinskih voda in morja. Z dnem uveljavitve te uredbe preneha veljati Uredba o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20), ki jo nadomesti ta uredba.  Uredba uvaja jasno strukturo predpisa oz. poseganja v prostor, ki se deli na državno prostorsko načrtovanje, občinsko prostorsko načrtovanje in izvajanja posegov.. Karte razredov poplavne nevarnosti za obstoječe poplavno stanje bo poi novem izdelovala oz. naročala država (ministrstvo, pristojno za vode), investitor ali načrtovalec pa samo za bodoče stanje in ukrepe.  Z uredbo se na novo uvaja pojem poplavne odpornosti. Uredba definira pojma poplavne in erozijske odpornosti kot prilagoditev načrtovanih objektov ter dejavnosti na negativne vplive poplav in z njimi povezane erozije, ob tem pa določa da je odpornost na vpliv 100-letne vode pri običajnih objektih in odpornost na vpliv 500-letne vode pri občutljivih objektih, ob upoštevanju dinamičnih rečnih procesov, ki spremljajo take poplavne dogodke. Uvaja se območje izdelave kart poplavne nevarnosti in kart razredov poplavne nevarnosti, ki predstavljajo porečja ali dele porečja (kriterij celovitega upravljanja z vodami).  Ukrepov za zmanjševanje ogroženosti se ne deli več na celovite oziroma omilitvene in izravnalne. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | |
| b) | usklajenost slovenskega pravnega reda s pravnim redom Evropske unije | | | | | | | | | DA | |
| c) | administrativne posledice | | | | | | | | | DA | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | DA | |
| d) | okolje, vključno s prostorskimi in varstvenimi vidiki | | | | | | | | | DA | |
| e) | socialno področje | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | |
| * I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
|  | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | DA | | |
| Gradivo (predpis) je bilo poslano v mnenje:   * Skupnosti občin Slovenije SOS: DA * Združenju občin Slovenije ZOS: DA * Združenju mestnih občin Slovenije ZMOS: DA   Predlogi in pripombe združenj so bili upoštevani:   * v celoti, * **večinoma,** * delno, * niso bili upoštevani.   Bistveni predlogi in pripombe, ki niso bili upoštevani.  Občine so predlagale, da ne ustanovimo komisije za presojo poplavne ogroženosti, kar smo upoštevali tudi po komentarju SVZ. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | NE | | |
|  | | | | | | | | | | | |
|  | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | NE | | |
| **11. Gradivo je uvrščeno v delovni program vlade:** | | | | | | | | | DA | | |
| Jože Novak  MINISTER | | | | | | | | | | | |

PREDLOG

(EVA 2024-2560-0013)

|  |
| --- |
| Na podlagi drugega odstavka 85. člena, tretjega odstavka 86. člena in tretjega odstavka 87. člena Zakona o vodah in za izvrševanje 83. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US in 78/23 – ZUNPEOVE) Vlada Republike Slovenije izdaja |

UREDBA

o pogojih in omejitvah za poseganje v prostor in izvajanje dejavnosti na območjih, ogroženih zaradi poplav in z njimi povezane erozije celinskih voda in morja

SPLOŠNE DOLOČBE

1. člen

(vsebina)

Ta uredba določa pogoje in omejitve za poseganje v prostor in izvajanje dejavnosti na območjih, ogroženih zaradi poplav in z njimi povezane erozije celinskih voda in morja ter določa območja ogroženih območij.

2. člen

(cilji)

Pogoji in omejitve iz te uredbe so ob upoštevanju vpliva podnebnih sprememb namenjeni preprečevanju povečanja poplavne in z njo povezane erozijske (v nadaljnem besedilu: poplavne) ogroženosti ljudi, gospodarskih dejavnosti, kulturne dediščine in okolja ob upoštevanju poplavne in erozijske odpornosti.

3. člen

(pojmi)

1. Izrazi, uporabljeni v tej uredbi, imajo naslednji pomen:
2. poplavna in z njo povezana erozijska ogroženost je kombinacija verjetnosti nastopa poplavnega dogodka in morebitnih, s poplavo povezanih škodljivih posledic za človeka, okolje, infrastrukturo, gospodarske dejavnosti in kulturno dediščino;
3. običajni objekti so objekti, ki niso občutljivi objekti;
4. občutljivi objekti so objekti, ki imajo zaradi poplav in z njo povezane erozije lahko velike posredne in neposredne škodne posledice. Med občutljive objekte štejemo objekte, v katerih se zadržujejo otroci, starostniki, invalidi, bolniki oziroma druge ranljive skupine ljudi, zaradi česar je otežena evakuacija v primeru izrednih naravnih dogodkov (npr. bolnišnice, zdravilišča, vrtci, šole, domovi starostnikov, podzemne garažne hiše), nadalje objekti, znotraj katerih lahko nastanejo izjemne materialne škode ali druge za družbo pomembne škode (npr. knjižnice, muzeji, arhivi), objekte, ki so pomembni za delovanje države (policija, vojska, gasilci ter druge dejavnosti povezane z zaščito in reševanjem), ali objekti, katerih poškodbe ali prekinitev obratovanja lahko povzroči velike posredne gospodarske škode (npr. pomembne transportne poti in telekomunikacijski vodi, pomembne objekte vodne infrastrukture). Občutljivi objekti so v Prilogi 1 označeni z »\*«;
5. obrati in naprave ter vrste dejavnosti, ki povzročajo industrijske emisije in za obratovanje katerih je potrebno po predpisih o varstvu okolja pridobiti okoljevarstveno dovoljenje oziroma so uvrščeni med obrate tveganja za okolje, ter tisti obrati, za katere je po predpisih o naravnih in drugih nesrečah potrebno izdelati oceno ogroženosti ter načrt zaščite in reševanja;
6. poseganje v prostor po tej uredbi vključuje prostorsko načrtovanje in izvajanje posegov;
7. izvajanje posegov je izvajanje gradbenih in negradbenih posegov;
8. opozorilna karta je opozorilna karta poplav in erozije, določena s predpisom o metodologiji za določanje območij, ogroženih zaradi poplav in z njimi povezane erozije celinskih voda in morja in načinu razvrščanja zemljišč v razrede ogroženosti;
9. poplavna in z njo povezana erozijska odpornost je gradbeno-tehnična lastnost objekta, ki objektu in dejavnosti v njem omogoča varstvo pred škodljivim delovanjem voda. Poplavna in erozijska odpornost je obratno sorazmerna poplavni in erozijski ranljivosti;
10. ukrepi za zmanjševanje poplavne ogroženosti po tej uredbi pomenijo ukrepe za preprečevanje povečanja obstoječe poplavne ogroženosti.
11. Izrazi, uporabljeni v tej uredbi, pomen katerih ni določen v prejšnjem odstavku, imajo pomen v skladu z zakonom, ki ureja graditev, zakonom, ki ureja prostor, zakonom, ki ureja upravljanje voda in zakonom, ki ureja varstvo okolja.

**4. člen**

**(poplavna odpornost)**

(1) Poplavna odpornost se zagotavlja z gradbenimi in negradbenimi posegi.

(2) Poplavna odpornost je odpornost na vpliv 100-letne vode pri novih oziroma načrtovanih običajnih objektih in odpornost na vpliv 500-letne vode pri novih ali načrtovanih občutljivih objektih, ob upoštevanju rečnih, morskih in drugih procesov, ki spremljajo take poplavne dogodke.

(3) Vsi objekti oziroma ureditve na območjih, ogroženih zaradi poplav, morajo biti načrtovani tako, da bodo med uporabo poplavno odporni ob upoštevanju obremenitev, ki jim bodo izpostavljeni.

5. člen

(določitev poplavnih območij)

(1) Če poplavna območja in pripadajoči razredi poplavne nevarnosti v skladu s predpisom o metodologiji za določanje območij, ogroženih zaradi poplav, in način razvrščanja zemljišč v razrede ogroženosti niso določeni, iz podatkov o poplavnih dogodkih ali iz opozorilne karte poplav pa izhaja, da je območje izpostavljeno poplavam, je za izdelavo vseh vrst prostorskih izvedbenih aktov, za pridobitev gradbenega dovoljenja in pridobitev mnenj oziroma vodnega soglasja treba pripraviti karte razredov poplavne nevarnosti.

(2) Karte razredov poplavne nevarnosti za obstoječe stanje pripravi ministrstvo, pristojno za vode, karte razredov nevarnosti za načrtovano stanje in ukrepe za zmanjševanje poplavne ogroženosti pa načrtovalec ali investitor.

(3) Podatke o poplavnem območju ali spremembi območja s pripadajočimi kartami poplavne nevarnosti na obdelanem območju se posreduje ministrstvu, pristojnemu za vode, ki jih po potrditvi vpiše v vodni kataster. Ministrstvo lahko pred vpisom v vodni kataster karte tudi recenzira in po potrebi uskladi z že objavljenimi kartami v vodnem katastru.

**6. člen**

**(pogoji in omejitve za poseganje v prostor na poplavnih območjih)**

(1) Na območjih razredov poplavne nevarnosti so pogoji in omejitve za poseganje v prostor, ki imajo lahko vpliv na cilje za preprečevanje povečanja poplavne ogroženosti, določeni v Prilogi 1, ki je sestavni del te uredbe.

(2) Ne glede na pogoje in omejitve iz Priloge 1, ki je sestavni del te uredbe, so v območjih vseh razredov poplavne nevarnosti posegi v prostor za stavbe, ki so tudi občutljivi objekti in kjer se zadržuje več kot 100 ljudi oziroma ima objekt več kot 10 parkirnih mest v podzemni garaži prepovedani.

**7. člen**

**(omejitve za izvajanje dejavnosti na poplavnih območjih)**

(1) Pogoji in omejitve za izvajanje dejavnosti so glede na razred poplavne nevarnosti določeni v Prilogi 1 te uredbe.

(2) Ne glede na razred poplavne nevarnosti so prepovedani posegi v prostor z novimi objekti in spreminjanjem namena obstoječih objektov za izvajanje:

* dejavnosti v obratih in napravah zaradi katerih lahko nastanejo industrijske emisije oziroma v obratih in napravah manjšega in večjega tveganja za okolje;
* dejavnosti, kjer je zaradi občasnega ali stalnega zadrževanja več kot 100 ljudi in zaradi konstrukcijskih značilnosti objekta oziroma tipologije uporabnikov evakuacija otežena;
* dejavnosti, povezane z varovanjem in hranjenjem premične kulturne dediščine ter dokumentarnega in arhivskega gradiva.

(3) Ne glede na prepoved iz prejšnjega odstavka so dovoljeni posegi v prostor za objekte iz tretje alineje prejšnjega odstavka za razred preostale nevarnosti.

8. člen

(območje priprave kart razredov poplavne nevarnosti)

(1) Podlaga za določitev območij kart razredov poplavne nevarnosti so območja porečij oziroma povodij (HGO I-IV) iz vodnega katastra po predpisih s področja upravljanja voda, ki vključujejo območja poseganja v prostor.

(2) Podrobnejše območje priprave kart razredov poplavne nevarnosti se določi na podlagi območja poseganja v prostor ter najmanjšega možnega območja porečja oziroma povodij, ki vključujejo območja poseganja v prostor, če te posegajo na območja ogrožena zaradi poplav in z njimi povezane erozije celinskih voda in morja.

(3) Območje priprave kart razredov poplavne nevarnosti določi ministrstvo, pristojno za vode, v sklopu izdaje smernic oziroma projektnih pogojev.

(4) Karte razredov poplavne nevarnosti se izdelajo za območje priprave kart razredov poplavne nevarnosti.

**9. člen**

**(izdelovanje kart poplavne nevarnosti)**

Karte razredov poplavne nevarnosti izdela pooblaščeni inženir s področja gradbeništva, ki ima glede na obseg in zahtevnost priprave kart razredov poplavne nevarnosti ustrezne strokovne izkušnje na področju hidrologije in hidravlike.

II. POGOJI IN OMEJITVE ZA NAČRTOVANJE PROSTORSKIH UREDITEV V OKVIRU DRŽAVNIH PROSTORSKIH NAČRTOV NA OBMOČJIH OGROŽENIH ZARADI POPLAV IN Z NJIMI POVEZANE EROZIJE CELINSKIH VODA IN MORJA

10. člen

(pogoji in omejitve za načrtovanje prostorskih ureditev)

(1) Na poplavnih območjih iz Priloge 1 te uredbe se lahko prostorske ureditve, označene z oznako »+«, načrtujejo z upoštevanjem smernic iz predpisa, ki ureja prostor.

(2) Na poplavnih območjih so načrtovane prostorske ureditve iz Priloge 1 te uredbe, označene z oznako »–«, prepovedane.

(3) Na poplavnih območjih so načrtovane prostorske ureditve iz Priloge 1 te uredbe, označene z oznako »1« in »2«, dovoljene, če.

* ugotovitve celovite presoje vplivov na okolje, ki se izvede v skladu s predpisi, ki urejajo presojo vplivov na okolje, niso ocenjene kot uničujoče ali bistvene in je mogoče s predhodno oziroma najkasneje sočasno izvedbo ukrepov zagotoviti, da njihov vpliv ni bistven ali,
* ugotovitve strokovnih podlag iz prvega odstavka 12. člena te uredbe niso ocenjene kot bistvene in je mogoče s predhodno izvedbo oziroma najkasneje sočasno ukrepov zagotoviti, da njihov vpliv na poplavno ogroženost ni bistven ali
* je mogoče s predhodno oziroma najkasneje sočasno izvedenimi ukrepi in v skladu s smernicami iz predpisa, ki ureja prostor, zagotoviti, da vpliv načrtovane prostorske ureditve na poplavno ogroženost ni bistven.

11. člen

(načrtovanje prostorskih ureditev)

(1) Načrtovanje prostorskih ureditev na poplavnih območjih, kjer že obstajajo elementi ogroženosti, mora upoštevati pogoje in omejitve iz te uredbe, pri tem pa zagotoviti tudi, da se z načrtovanjem prostorskih ureditev ne poveča obstoječa poplavna ogroženost na območju, kjer vpliv načrtovane prostorske ureditve obstaja. Izvedbo ukrepov, s katerimi se prepreči, da se poveča obstoječa ogroženost, je treba zaključiti do zaključka izvedbe načrtovanih prostorskih ureditev.

(2) Na območju poplavne nevarnosti, kjer še ni elementov ogroženosti, je treba skupaj z načrtovanjem prostorske ureditve, ki bi lahko povzročila ogroženost ali bila sama ogrožena, ob upoštevanju pogojev in omejitev iz te uredbe načrtovati in zagotoviti tudi izvedbo ukrepov za zmanjševanje poplavne ogroženosti, ki jih povzroči načrtovana prostorska ureditev. Izvedbo ukrepov, s katerimi se prepreči, da se poveča obstoječa ogroženost, je treba zaključiti do zaključka izvedbe načrtovanih prostorskih ureditev.

12. člen

(državno prostorsko načrtovanje)

(1) Če se v okviru postopka priprave državnega prostorskega načrta izdela študija variant, se v fazi študije variant za oceno posledic vplivov posamezne variante na poplavno ogroženost ne pripravijo karte razredov poplavne nevarnosti, temveč se pripravijo strokovne podlage, ki upoštevajo obstoječe, že izdelane karte razredov poplavne nevarnosti, kjer le-te obstajajo in so objavljene na Atlasu voda, karte preteklih poplavnih dogodkov, opozorilna karta poplav in druge razpoložljive podatkovne podlage.

(2) V fazi predloga najustreznejše variante se za vrednotenje sprejemljivosti posledic vplivov izvedbe najustreznejše variante na poplavno ogroženost upoštevajo pogoji in omejitve iz te uredbe.

III. POGOJI IN OMEJITVE ZA OBČINSKO PROSTORSKO NAČRTOVANJE NA OBMOČJIH, OGROŽENIH ZARADI POPLAV IN Z NJIMI POVEZANE EROZIJE CELINSKIH VODA IN MORJA

13. člen

(pogoji in omejitve za občinsko prostorsko načrtovanje in njihovo označevanje)

(1) Na poplavnih območjih iz Priloge 1 te uredbe je občinsko prostorsko načrtovanje, označeno z oznako »+«, dovoljeno z upoštevanjem smernic iz predpisa, ki ureja prostor.

(2) Na poplavnih območjih je občinsko prostorsko načrtovanje iz Priloge 1 te uredbe, označeno z oznako »–«, prepovedano.

(3) Na poplavnih območjih je občinsko prostorsko načrtovanje iz Priloge 1 te uredbe, označeno z oznako »1«, dovoljeno na območju stavbnih zemljišč v naseljih, kadar je mogoče s predhodno izvedenimi ukrepi in v skladu s smernicami zagotoviti, da vpliv občinskega prostorskega načrtovanja ni bistven.

(4) Na poplavnih območjih je občinsko prostorsko načrtovanje iz Priloge 1 te uredbe, označeno z oznako »2«, dovoljeno, če:

* ugotovitve celovite presoje vplivov na okolje, ki se izvede v skladu s predpisi, ki urejajo presojo vplivov na okolje, niso ocenjene kot uničujoče ali bistvene in je mogoče s predhodno oziroma najkasneje sočasno izvedbo ukrepov zagotoviti, da njihov vpliv ni bistven, ali
* je mogoče s predhodno oziroma najkasneje sočasno izvedenimi ukrepi in v skladu s smernicami zagotoviti, da vpliv občinskega prostorskega načrtovanja na poplavno ogroženost ni bistven.

14. člen

(občinsko prostorsko načrtovanje)

(1) Občinsko prostorsko načrtovanje na območjih, ogroženih zaradi poplav, kjer že obstajajo elementi ogroženosti, mora upoštevati pogoje in omejitve iz te uredbe, pri tem pa zagotoviti tudi, da se z občinskim prostorskim načrtovanjem ne poveča obstoječa poplavna ogroženost na območju, kjer vpliv občinskega prostorskega načrtovanja obstaja. Izvedbo ukrepov, da se ne poveča obstoječa poplavna ogroženost, je treba zaključiti do zaključka gradnje načrtovanih objektov.

(2) Na poplavnih območjih, kjer še ni elementov ogroženosti, je treba skupaj z občinskim prostorskim načrtovanjem, ki bi lahko povzročilo ogroženost ali bilo samo ogroženo, ob upoštevanju pogojev in omejitev iz te uredbe načrtovati in zagotoviti izvedbo ukrepov za zmanjševanje poplavne ogroženosti, ki jih povzroči občinsko prostorsko načrtovanje. Izvedbo ukrepov je treba zaključiti do zaključka gradnje načrtovanih objektov.

IV. POGOJI IN OMEJITVE ZA IZVAJANJE POSEGOV NA OBMOČJIH, OGROŽENIH ZARADI POPLAV IN Z NJIMI POVEZANE EROZIJE CELINSKIH VODA IN MORJA

15. člen

(pogoji in omejitve za izvajanje posegov)

(1) Na poplavnih območjih iz Priloge 1 te uredbe se lahko izvajajo posegi, označeni z oznako »+«, z upoštevanjem pogojev iz vodnega soglasja.

(2) Na poplavnih območjih je izvajanje posegov iz Priloge 1 te uredbe, označenih z oznako »–«, prepovedano.

(3) Ne glede na prejšnji odstavek je izvajanje posegov iz prejšnjega odstavka dovoljeno na stavbnih zemljiščih, ki so bila s prostorskimi akti določena pred veljavnostjo te uredbe na območjih razredov srednje, majhne in preostale nevarnosti iz predpisa o metodologiji za določanje območij, ogroženih zaradi poplav, in način razvrščanja zemljišč v razrede ogroženosti ob pogoju da se poplavna in z njo povezana erozijska nevarnost zunaj območja posega ne poslabšuje.

(4) Ne glede na drugi odstavek 6. člena te uredbe je izvajanje posegov dovoljeno na stavbnih zemljiščih, ki so bila s prostorskimi akti določena pred veljavnostjo te uredbe na območjih razredov srednje, majhne in preostale nevarnosti iz predpisa o metodologiji za določanje območij, ogroženih zaradi poplav, in način razvrščanja zemljišč v razrede ogroženosti ob pogoju, da se poplavna in z njo povezana erozijska nevarnost zunaj območja posega ne poslabšuje.

(5) Na poplavnih območjih je izvajanje posegov iz Priloge 1 te uredbe, označenih z oznako »1«, dovoljeno na območju stavbnih zemljišč v naseljih, kadar je mogoče s predhodno oziroma najkasneje sočasno izvedenimi ukrepi in v skladu s pogoji iz vodnega soglasja zagotoviti, da vpliv izvedbe posegov na poplavno ogroženost ni bistven.

(6) Na poplavnih območjih je izvajanje posegov iz Priloge 1 te uredbe, označenih z oznako »2«, dovoljeno, če:

* se v predhodnem postopku ugotovi, da presoja vplivov na okolje ni potrebna ali
* ugotovitve presoje vplivov na okolje, ki se izvede v skladu s predpisi, ki urejajo presojo vplivov na okolje, niso ocenjene kot uničujoče ali bistvene in je mogoče s predhodno oziroma najkasneje sočasno izvedbo ukrepov zagotoviti, da je njihov vpliv sprejemljiv, ali
* je mogoče s predhodno oziroma najkasneje sočasno izvedbo ukrepov in v skladu z zahtevami vodnega soglasja ali mnenja zagotoviti, da vpliv na poplavno ogroženost ni bistven.

V. PREHODNE IN KONČNA DOLOČBA

16. člen  
(karte razredov poplavne nevarnosti za obstoječe stanje)

Ministrstvo, pristojno za vode, pripravi karte razredov poplavne nevarnosti za obstoječe stanje najkasneje do 31.12. 2027. Dokler ministrstvo ne pripravi in objavi kart razredov poplavne nevarnosti za obstoječe stanje iz 5. člena te uredbe, pa je iz podatkov o poplavnih dogodkih ali iz opozorilne karte poplav mogoče ugotoviti, da je območje izpostavljeno poplavam, za izdelavo vseh vrst prostorskih izvedbenih aktov, za pridobitev gradbenega dovoljenja in pridobitev vodnega soglasja ali mnenja, karte razredov poplavne nevarnosti pripravi načrtovalec ali investitor.

17. člen

(poplavna odpornost)

Za posege v prostor, za katere na prvi dan veljavnosti te uredbe že velja prostorski akt ali so vsaj že bile izdane smernice za pripravo prostorskega akta, se zahteve iz 4. člena te uredbe glede poplavne odpornosti občutljivih objektov na 500-letne vode ne uporabljajo.

18. člen

(dokončanje postopkov)

V postopkih, ki jih vodi ministrstvo, pristojno za vode, začetih pred uveljavitvijo te uredbe, se uporabljajo določbe Uredbe o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20), razen če so določbe te uredbe za investitorja ugodnejše.

19. člen

(prenehanje veljavnosti)

Z dnem uveljavitve te uredbe preneha veljati Uredba o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20).

20. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-59/2024

Ljubljana,

EVA 2024-2560-0013

Vlada Republike Slovenije

dr. Robert Golob

predsednik

**PRILOGA 1**

|  |  |  |  |  |  |
| --- | --- | --- | --- | --- | --- |
| Klasifikacija vrst objektov (CC-SI) | Občut. objekti | Pogoji in omejitve  Razred nevarnosti | | | |
|  |  | Velika | Srednja | Majhna | Preostala |
| 1 STAVBE |  |  |  |  |  |
| 11 Stanovanjske stavbe |  |  |  |  |  |
| 111 Enostanovanjske stavbe |  |  |  |  |  |
| 11100 Enostanovanjske stavbe |  | - | - | 1 | + |
| 112 Večstanovanjske stavbe |  |  |  |  |  |
| 1121 Dvostanovanjske stavbe |  |  |  |  |  |
| 11210 Dvostanovanjske stavbe |  | - | - | 1 | + |
| 1122 Tri in večstanovanjske stavbe |  |  |  |  |  |
| 11220 Tri- in večstanovanjske stavbe |  | - | - | 1 | + |
| 113 Stanovanjske stavbe za posebne družbene skupine |  |  |  |  |  |
| 1130 Stanovanjske stavbe za posebne družbene skupine |  |  |  |  |  |
| 11301 Stanovanjske stavbe z oskrbovanimi stanovanji | \* | - | - | 1 | + |
| 11302 Stanovanjske stavbe za druge posebne družbene skupine | \* | - | - | 1 | + |
| 12 Nestanovanjske stavbe |  |  |  |  |  |
| 121 Gostinske stavbe |  |  |  |  |  |
| 1211 Hotelske in podobne gostinske stavbe |  |  |  |  |  |
| 12111 Hotelske in podobne stavbe za kratkotrajno nastanitev |  | - | - | 1 | + |
| 12112 Gostilne, restavracije in točilnice |  | - | - | 1 | + |
| 1212 Druge gostinske stavbe za kratkotrajno nastanitev |  |  |  |  |  |
| 12121 Druge gostinske stavbe za kratkotrajno nastanitev |  | - | - | 1 | + |
| 12122 Stavbe za kratkotrajno nastanitev na drevesu |  | - | - | - | + |
| 122 Poslovne in upravne stavbe |  |  |  |  |  |
| 1220 Poslovne in upravne stavbe |  |  |  |  |  |
| 12201 Stavbe javne uprave | \* | - | - | 1 | + |
| 12202 Stavbe bank, pošt, zavarovalnic | \* | - | - | 1 | + |
| 12203 Druge poslovne stavbe |  | - | - | 1 | + |
| 12204 Konferenčne in kongresne stavbe | \* | - | - | 1 | + |
| 123 Trgovske stavbe in stavbe za storitvene dejavnosti |  |  |  |  |  |
| 1230 Trgovske stavbe in stavbe za storitvene dejavnosti |  |  |  |  |  |
| 12301 Trgovske stavbe |  | - | - | 1 | + |
| 12302 Sejemske dvorane, razstavišča |  | - | - | 1 | + |
| 12303 Oskrbne postaje (bencinske črpalke, vodikove in električne polnilnice, fotovoltaika, vetrnice, ipd.) | \* | - | - | - | + |
| 12304 Stavbe za storitvene dejavnosti |  | - | - | 1 | + |
| 124 Stavbe za promet in stavbe za izvajanje komunikacij |  |  |  |  |  |
| 1241 Postajna poslopja, terminali, stavbe za izvajanje komunikacij ter z njimi povezane stavbe |  |  |  |  |  |
| 12410 Postajna poslopja, terminali, stavbe za izvajanje komunikacij ter z njimi povezane stavbe | \* | - | - | 1 | + |
| 1242 Garažne stavbe |  |  |  |  |  |
| 12420 Garažne stavbe |  | - | - | 1 | + |
| 12420 Garažne stavbe - podzemne garaže | \* | - | - | - | + |
| 125 Industrijske in skladiščne stavbe |  |  |  |  |  |
| 1251 Industrijske stavbe |  |  |  |  |  |
| 12510 Industrijske stavbe |  |  |  |  |  |
| Industrijske stavbe |  | - | - | 1 | + |
| Stavbe za predelavo kmetijskih proizvodov |  | - | - | 1 | + |
| 1252 Rezervoarji, silosi in skladiščne stavbe |  |  |  |  |  |
| 12520 Rezervoarji, silosi in skladiščne stavbe |  |  |  |  |  |
| skladiščne stavbe |  | - | - | 1 | + |
| rezervoarji in cisterne za vodo in druge tekočine |  | - | - | 1 | + |
| rezervoarji za nafto in plin | \* | - | - | - | + |
| stolpni silosi za suhe snovi |  | - | - | + | + |
| 126 Stavbe splošnega družbenega pomena |  |  |  |  |  |
| 1261 Stavbe za kulturo in razvedrilo |  |  |  |  |  |
| 12610 Stavbe za kulturo in razvedrilo |  |  |  |  |  |
| kinodvorane, koncertne dvorane, operne hiše, gledališča, dvorane za družabne prireditve | \* | - | - | 1 | + |
| paviljoni in stavbe za živali in rastline v živalskih in botaničnih vrtovih |  | - | - | - | + |
| 1262 Muzeji, arhivi in knjižnice |  |  |  |  |  |
| 12620 Muzeji, arhivi in knjižnice | \* | - | - | - | + |
| 1263 Stavbe za izobraževanje in znanstvenoraziskovalno delo |  |  |  |  |  |
| 12630 Stavbe za izobraževanje in znanstvenoraziskovalno delo | \* | - | - | 1 | + |
| 1264 Stavbe za zdravstveno oskrbo |  |  |  |  |  |
| 12640 Stavbe za zdravstveno oskrbo | \* | - | - | - | - |
| 1265 Stavbe za šport |  |  |  |  |  |
| 12650 Stavbe za šport |  | - | - | 1 | + |
| 127 Druge nestanovanjske stavbe |  |  |  |  |  |
| 1271 Nestanovanjske kmetijske stavbe |  |  |  |  |  |
| 12711 Stavbe za rastlinsko pridelavo |  | - | - | + | + |
| 12712 Stavbe za rejo živali |  | - | - | 1 | + |
| 12713 Stavbe za skladiščenje pridelka |  | - | - | 1 | + |
| 12714 Druge nestanovanjske kmetijske stavbe |  | - | - | 1 | + |
| 1272 Obredne stavbe |  |  |  |  |  |
| 12721 Stavbe za opravljanje verskih obredov | \* | - | - | 1 | + |
| 12722 Pokopališke stavbe |  | - | - | 1 | + |
| 1273 Kulturna dediščina, ki se ne uporablja za druge namene |  |  |  |  |  |
| 12730 Kulturna dediščina, ki se ne uporablja za druge namene |  | 2 | 2 | 2 | + |
| 1274 Druge stavbe, ki niso uvrščene drugje |  |  |  |  |  |
| 12741 Vojašnice in stavbe za nastanitev policistov | \* | - | - | - | - |
| 12742 Stavbe sil za zaščito, reševanje in pomoč, gasilski domovi | \* | - | - | - | 2 |
| 12743 Zaklonišča | \* | - | - | - | + |
| 12744 Sanitarije |  | - | - | + | + |
| 12745 Stavbe za funkcionalno dopolnitev |  | - | - | + | + |
| 12746 Druge stavbe, ki niso uvrščene drugje |  | - | 2 | 2 | + |
| 2 GRADBENI INŽENIRSKI OBJEKTI |  |  |  |  |  |
| 21 Objekti prometne infrastrukture |  |  |  |  |  |
| 211 Ceste |  |  |  |  |  |
| 2111 Avtoceste, hitre ceste, glavne ceste in regionalne ceste |  |  |  |  |  |
| 21111 Avtoceste, hitre ceste in glavne ceste (daljinske ceste) |  |  |  |  |  |
| avtoceste (AC), hitre ceste (HC), glavne ceste I. in II. reda (G1, G2), prometne površine zunaj vozišča, počivališča, parkirišča, avtobusna postajališča, obračališča, servisne površine | AC/HC\* | 2 | 2 | + | + |
| 21112 Regionalne ceste |  |  |  |  |  |
| regionalne ceste I., II. in III. reda (R1, R2, R3) |  | 2 | 2 | + | + |
| prometne površine zunaj vozišča, počivališča, parkirišča, avtobusna postajališča, obračališča, servisne površine |  | 2 | 2 | + | + |
| 2112 Lokalne ceste in javne poti, nekategorizirane ceste in gozdne ceste |  |  |  |  |  |
| 21121 Lokalne ceste in javne poti, nekategorizirane ceste in gozdne ceste |  |  |  |  |  |
| ceste, ulice in poti |  | 2 | 2 | + | + |
| prometne površine zunaj vozišča in servisne prometne površine |  | 2 | 2 | + | + |
| gozdne ceste, pešpoti, kolesarske poti in jahalne steze |  | 2 | 2 | + | + |
| gozdne vlake |  | 2 | 2 | + | + |
| 21122 Parkirišča izven vozišča in parkirišča ter počivališča za avtodome |  | - | - | 2 | 2 |
| 212 Železniške proge in žičniške naprave |  |  |  |  |  |
| 2121 Glavne in regionalne železniške proge |  |  |  |  |  |
| 21210 Glavne in regionalne železniške proge | \* | 2 | 2 | + | + |
| 2122 Mestne železniške proge |  |  |  |  |  |
| 21220 Mestne železniške proge |  | 2 | 2 | + | + |
| 213 Letališke steze |  |  |  |  |  |
| 2130 Letališke steze |  |  |  |  |  |
| 21301 Letališke steze in ploščadi |  |  |  |  |  |
| vzletno-pristajalne in vozne letališke steze, heliporti, letališke ploščadi |  | 2 | 2 | + | + |
| objekti za zagotavljanje zemeljskega transporta in notranjih prometnih tokov |  | 2 | 2 | 2 | + |
| 21302 Letalski radio-navigacijski objekti | \* | 2 | 2 | 2 | + |
| 214 Mostovi, viadukti, predori in podhodi |  |  |  |  |  |
| 2141 Mostovi in viadukti |  |  |  |  |  |
| 21410 Mostovi, viadukti, nadvozi, nadhodi |  | 2 | 2 | + | + |
| 2142 Predori in podhodi |  |  |  |  |  |
| 21421 Predori | \* | 2 | 2 | 2 | + |
| 21422 Podhodi |  | 2 | 2 | 2 | + |
| 21423 Pokriti vkopi in galerije | \* | 2 | 2 | 2 | + |
| 215 Pristanišča, plovbne poti, pregrade in jezovi ter drugi vodni objekti |  |  |  |  |  |
| 2151 Pristanišča in plovbne poti |  |  |  |  |  |
| 21510 Pristanišča in plovbne pot |  | 2 | 2 | 2 | + |
| 2152 Jezovi, vodne pregrade in drugi vodni objekti |  |  |  |  |  |
| 21520 Jezovi, vodne pregrade in drugi vodni objekti |  |  |  |  |  |
| jezovi, pragovi, drče, pregrade |  | + | + | + | + |
| vkopani zadrževalniki in podobni objekti za akumulacijo vode |  | + | + | + | + |
| zadrževalniki za akumulacijo vode za namakanje kmetijskih zemljišč |  | + | + | + | + |
| objekti za zaščito rečnih in morskih bregov in ureditev strug |  | + | + | + | + |
| nasipi in podobni objekti za zaščito pred poplavami |  | + | + | + | + |
| 2153 Sistem za namakanje in osuševanje, akvadukti |  |  |  |  |  |
| 21530 Sistem za namakanje in osuševanje, akvadukti |  | 2 | 2 | + | + |
| 22 Cevovodi, komunikacijska omrežja in elektroenergetski vodi |  |  |  |  |  |
| 221 Daljinski cevovodi, daljinska (hrbtenična) komunikacijska omrežja in daljinski (prenosni) elektroenergetski vodi |  |  |  |  |  |
| 2211 Naftovodi in daljinski (prenosni) plinovodi |  |  |  |  |  |
| 22110 Naftovodi in daljinski (prenosni) plinovodi | \* | 2 | 2 | + | + |
| 2212 Daljinski (transportni) vodovodi |  |  |  |  |  |
| 22121 Daljinski (transportni) vodovodi | \* | 2 | 2 | + | + |
| 22122 Objekti za črpanje, filtriranje in zajem vode |  | 2 | 2 | + | + |
| 2213 Daljinsko (hrbtenično) komunikacijsko omrežje |  |  |  |  |  |
| 22130 Daljinsko (hrbtenično) komunikacijsko omrežje | \* | 2 | 2 | + | + |
| 2214 Daljinski (prenosni) elektroenergetski vodi |  |  |  |  |  |
| 22140 Daljinski (prenosni) elektroenergetski vodi | \* | 2 | 2 | + | + |
| 222 Lokalni cevovodi, lokalni (distribucijski) elektroenergetski vodi in lokalna (dostopovna) komunikacijska omrežja |  |  |  |  |  |
| 2221 Lokalni (distribucijski) plinovodi |  |  |  |  |  |
| 22210 Lokalni (distribucijski) plinovodi |  | 2 | 2 | + | + |
| 2222 Lokalni cevovodi |  |  |  |  |  |
| 22221 Lokalni vodovodi za pitno vodo in cevovodi za tehnološko vodo |  |  |  |  |  |
| distribucijski cevovodi za pitno vodo, cevovodi za tehnološko vodo |  | 2 | 2 | + | + |
| omrežje in naprave za preprečevanje požara (hidrantno omrežje) |  | 2 | 2 | + | + |
| 22222 Lokalni cevovodi za toplo vodo, paro in stisnjen zrak |  |  |  |  |  |
| toplarne in kotlovnice |  | 2 | 2 | + | + |
| razdelilno omrežje za dovod tople in vroče vode |  | 2 | 2 | + | + |
| lokalni cevovodi za dobavo stisnjenega zraka |  | 2 | 2 | + | + |
| 22223 Vodni stolpi in vodnjaki |  |  |  |  |  |
| vodni stolpi |  | 2 | 2 | + | + |
| arteški in drugi vodnjaki ter vrtine za namakanje |  | 2 | 2 | + | + |
| vodohrani |  | 2 | 2 | + | + |
| 2223 Cevovodi za odpadno vodo |  |  |  |  |  |
| 22231 Cevovodi za odpadno vodo (kanalizacija) |  | 2 | 2 | + | + |
| 22232 Čistilne naprave |  | - | - | 2 | + |
| 2224 Lokalni (distribucijski) elektroenergetski vodi in lokalna (dostopovna) komunikacijska omrežja |  |  |  |  |  |
| 22241 Lokalni (distribucijski) elektroenergetski vodi |  | 2 | 2 | + | + |
| 22242 Lokalna (dostopovna) komunikacijska omrežja |  | 2 | 2 | + | + |
| 23 Industrijski kompleksi |  |  |  |  |  |
| 230 Industrijski kompleksi |  |  |  |  |  |
| 2301 Objekti za pridobivanje in izkoriščanje mineralnih surovin |  |  |  |  |  |
| 23010 Objekti za pridobivanje in izkoriščanje mineralnih surovin |  |  |  |  |  |
| rudarski objekti za pridobivanje in izkoriščanje, bogatenje in skladiščenje mineralnih surovin, kot so rudarski postroj in rudarska infrastruktura |  | 2 | 2 | + | + |
| objekti za proizvodnjo mavca, cementa, opeke, strešnikov in podobno, betonarne |  | 2 | 2 | + | + |
| 23029 Elektrarne in drugi energetski objekti |  |  |  |  |  |
| 23021 Elektrarne in drugi energetski objekti |  | 2 | 2 | + | 2 |
| 23022 Hranilniki električne energije |  | - | - | - | 2 |
| 2303 Objekti kemične industrije |  |  |  |  |  |
| 23030 Objekti kemične industrije | \* | - | - | - | 2 |
| 2304 Objekti industrije, ki niso uvrščeni drugje |  |  |  |  |  |
| 23040 Objekti industrije, ki niso uvrščeni drugje |  | - | - | 2 | + |
| 24 Drugi gradbeni inženirski objekti |  |  |  |  |  |
| 241 Objekti za šport, rekreacijo in prosti čas |  |  |  |  |  |
| 2411 Športna igrišča |  |  |  |  |  |
| 24110 Športna igrišča |  | 2 | 2 | + | + |
| 2412 Drugi objekti za šport, rekreacijo in prosti čas |  |  |  |  |  |
| 24121 Marine |  |  |  |  |  |
| športna pristanišča in marine |  | 2 | 2 | 2 | + |
| 24122 Drugi gradbeni inženirski objekti za šport, rekreacijo in prosti čas |  |  |  |  |  |
| otroška in druga javna igrišča, igrišča za golf, konjeniški centri, javni in urbani vrtovi, parki, trgi, živalski in botanični vrtov |  | - | 2 | 2 | + |
| zabaviščni, adrenalinski in plezalni parki |  | - | 2 | 2 | + |
| urejena naravna kopališča, smučišča na vodi, kajakaške proge na divjih vodah |  | 2 | 2 | 2 | + |
| Kampi |  | - | - | 2 | + |
| vzletišča |  | 2 | 2 | 2 | + |
| smučišča |  | 2 | 2 | 2 | + |
| skakalnice |  | 2 | 2 | 2 | + |
| žičniške naprave |  | 2 | 2 | 2 | + |
| razgledne ploščadi, opazovalnice in odprti grajeni prostori na drevesu |  | 2 | 2 | 2 | + |
| bazen za kopanje |  | 2 | 2 | 2 | + |
| 242 Drugi gradbeni inženirski objekti |  |  |  |  |  |
| 2420 Drugi gradbeni inženirski objekti |  |  |  |  |  |
| 24201 Obrambni objekti |  | - | - | 2 | + |
| 24202 Drugi kmetijski gradbeni inženirski objekti |  |  |  |  |  |
| ribogojnice |  | - | 2 | 2 | + |
| koritasti silosi |  | - | 2 | 2 | + |
| zbiralniki gnojnice in gnojevke |  | - | 2 | 2 | + |
| gnojišča, napajalna korita, krmišča |  | - | 2 | 2 | + |
| visoke preže |  | - | 2 | 2 | + |
| 24203 Objekti za ravnanje z odpadki |  |  |  |  |  |
| odprta skladišča odpadkov, površine za obdelavo odpadkov | \* | - | - | - | 2 |
| odlagališča odpadkov in radioaktivnih odpadkov | \* | - | - | - | 2 |
| 24204 Pokopališča |  | - | - | + | + |
| 24205 Objekti za preprečitev zdrsa in ograditev |  |  |  |  |  |
| ograje |  | - | + | + | + |
| zaščitne ograje na igriščih |  | - | + | + | + |
| oporni zidovi |  | + | + | + | + |
| objekti za zadrževanje plazov |  | + | + | + | + |
| 24206 Odprta skladišča in odprte prodajne površine |  | - | - | 2 | + |
| 24207 Nepokrita prezentirana arheološka najdišča in ruševine |  | 2 | 2 | 2 | + |
| 24208 Drugi gradbeni inženirski objekti, ki niso uvrščeni drugje |  | - | 2 | 2 | + |

I. UVOD

1. Pravna podlaga za izdajo

Uredba je pripravljena na podlagi drugega odstavka 85. člena, tretjega odstavka 86. člena in tretjega odstavka 87. člena Zakona o vodah in za izvajanje 82., 83. in 84. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US in 78/23 – ZUNPEOVE), ki določa, da pogoje in omejitve za izvajanje dejavnosti ali poseganje v prostor na poplavno ogroženem območju predpiše Vlada RS. Tako ta uredba določa pogoje in omejitve za poseganje v prostor ali izvajanje dejavnosti na območjih, ogroženih zaradi poplav in z njimi povezane erozije celinskih voda in morja.

Z dnem uveljavitve te uredbe preneha veljati Uredba o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20), ki jo nadomesti ta uredba.

1. Rok za izdajo uredbe, določen z zakonom

Rok za izdajo Uredbe o pogojih in omejitvah za poseganje v prostor ali izvajanje dejavnosti na območjih, ogroženih zaradi poplav in z njimi povezane erozije celinskih voda in morja v zakonu ni določen.

1. Splošna obrazložitev predloga uredbe, če je potrebna

Splošna obrazložitev predloga uredbe ni potrebna.

1. Predstavitev presoje posledic za posamezna področja, če te niso mogle biti celovito predstavljene v predlogu zakona

Posledice za posamezna področja so bile celovito predstavljene v predlogu Zakona o vodah v letu 2002.

II. VSEBINSKA OBRAZLOŽITEV PREDLAGANIH REŠITEV

k 1. členu

Uredba o je pripravljena na podlagi drugega odstavka 85. člena, tretjega odstavka 86. člena in tretjega odstavka 87. člena Zakona o vodah in za izvajanje 82., 83. in 84. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US in 78/23 – ZUNPEOVE), ki določa, da pogoje in omejitve za izvajanje dejavnosti ali poseganje v prostor na poplavno ogroženem območju predpiše Vlada RS. Tako ta uredba določa pogoje in omejitve za poseganje v prostor ali izvajanje dejavnosti na območjih, ogroženih zaradi poplav in z njimi povezane erozije celinskih voda in morja.

k 2. členu

Drugi člen uredbe določa cilje uredbe, in sicer, da so pogoji in omejitve iz te uredbe namenjeni zmanjševanju in preprečevanju povečanja poplavne in z njo povezane erozijske ogroženosti prebivalcev, gospodarskih dejavnosti, kulturne dediščine in okolja ob zagotovitvi poplavne in erozijske odpornosti. Z uredbo torej sledimo cilju zmanjševanja obstoječe poplavne ogroženosti in cilju preprečevanja obstoječe poplavne ogroženosti z vnašanjem dodatnega oz. novega škodnega potenciala na obstoječa poplavna območja. Ob tem pa je nujno treba upoštevati tudi vplive podnebnih sprememb.

Uredba prepoznava, da gre v obeh primerih zmanjševanja in preprečevanja poplavne ogroženosti za aktivnosti vezane na zdravje ljudi, kulturno dediščino, gospodarske dejavnosti in okolje, kar je skladno z Direktivo 2007/60/ES Evropskega parlamenta in Sveta z dne 23. oktobra 2007 o oceni in obvladovanju poplavne ogroženosti (UL L 288, 6.11.2007, str. 27.).

k 3. členu

V tretjem členu uredbe so definirani oz. podrobneje pojasnjeni pojmi, ki se uporabljajo v uredbi. Izrazi, uporabljeni v tej uredbi, pomen katerih ni določen v prvem odstavku 3. člena uredbe, imajo pomen v skladu z zakonom, ki ureja graditev, in zakonom, ki ureja prostor.

k 4. členu

4. člen uredbe definira pojma poplavne in erozijske odpornosti in stabilnosti kot prilagoditev obstoječih in načrtovanih objektov ter dejavnosti na negativne vplive poplav in z njimi povezane erozije, ob tem pa določa da je odpornost na vpliv 100-letne vode pri običajnih objektih in odpornost na vpliv 500-letne vode pri občutljivih objektih, ob upoštevanju dinamičnih rečnih procesov, ki spremljajo take poplavne dogodke. Vsi načrtovani objekti oz. ureditve na območjih, ogroženih zaradi poplav in z njimi povezane erozije celinskih voda in morja, morajo biti med gradnjo in uporabo poplavno in erozijsko odporni in stabilni ob upoštevanju obremenitev, ki jim bodo izpostavljeni.

k 5. členu

S 5. členom uredbe se definira kdaj pride do nove določitve območij poplav. Karte razredov poplavne nevarnosti je torej treba pripraviti za vse vrste prostorskih izvedbenih aktov, za pridobitev gradbenega dovoljenja in za pridobitev vodnega soglasja na splošno, če se posega na območja, ki so izpostavljena poplavam v okviru zabeleženih poplavnih dogodkov ali opozorilne karte poplav. Podatke o določitvi območja poplav ali spremembi območja ali razreda nevarnosti na obdelanem območju mora pripravljavec prostorskega akta ali investitor gradbenega posega posredovati ministrstvu, pristojnemu za vode, ki jih potrdi in vpiše v vodni kataster. Ministrstvo lahko pred vpisom v vodni kataster karte tudi recenzira.

Karte razredov poplavne nevarnosti za obstoječe stanje bo pripravila država, karte razredov poplavne nevarnosti za načrtovano stanje in ukrepe za zmanjševanje morebitne nove oz. dodatne poplavne ogroženosti pa načrtovalec ali investitor. V prehodni določbi pa je določeno, da dokler ministrstvo ne pripravi in objavi kart razredov poplavne nevarnosti za obstoječe stanje, pa je iz podatkov o poplavnih dogodkih ali iz opozorilne karte poplav mogoče ugotoviti, da je območje izpostavljeno poplavam, za izdelavo vseh vrst prostorskih izvedbenih aktov, za pridobitev gradbenega dovoljenja in pridobitev vodnega soglasja karte razredov poplavne nevarnosti pripravi načrtovalec ali investitor.

Prav tako je v prehodni določbi določeno, da ministrstvo, pristojno za vode, do 31.12.2027 pripravi karte obstoječega stanja poplavne nevarnosti.

k 6. členu

V tem členu so določeni pogoji in omejitve za poseganje v prostor. Pogoji in omejitve za poseganje v prostor v Prilogi 1 so določeni glede na razred poplavne nevarnosti območja iz karte razredov poplavne nevarnosti.

Pri opredelitvi pogojev in omejitev iz Priloge so v območjih vseh razredov poplavne nevarnosti prepovedani posegi v prostor za stavbe, ki so tudi občutljivi objekti in kjer se zadržuje več kot 100 ljudi oziroma ima objekt več kot 10 parkirnih mest v podzemni garaži.

k 7. členu

Ne glede na razred poplavne nevarnosti so prepovedani posegi v prostor z novimi objekti in spreminjanjem namena obstoječih objektov za izvajanje dejavnosti v obratih in napravah zaradi katerih lahko nastane onesnaženje večjega obsega oziroma v obratih in napravah manjšega in večjega tveganja za okolje, dejavnosti, kjer je zaradi občasnega ali stalnega zadrževanja več kot 100 ljudi in zaradi konstrukcijskih značilnosti objekta oziroma tipologije uporabnikov evakuacija otežena in dejavnosti, povezanih z varovanjem in hranjenjem premične kulturne dediščine ter dokumentarnega in arhivskega gradiva. Ne glede na prepovedi iz tega člena so dovoljeni posegi v prostor za objekte, povezane z varovanjem in hranjenjem premične kulturne dediščine ter dokumentarnega in arhivskega gradiva za razred preostale nevarnosti.

k 8. členu

Z 8. členom uredbe je določeno, da območje priprave kart razredov poplavne nevarnosti določi ministrstvo, pristojno, za vode, oz. DRSV v okviru postopkov, ki jih tam vodijo, kot so npr. postopki državnega prostorskega načrtovanja, občinskega prostorskega načrtovanja ali (gradbenih) posegov v prostor. Območje priprave kart razredov poplavne nevarnosti določijo na podlagi razsežnosti območij porečij oz. povodij HGO I-IV (hidrogeografska območja ravni I do IV), ki so na razpolago v vodnem katastru, pri tem pa morajo seveda upoštevati območje poseganja v prostor. Območje se določi na podlagi najmanjšega možnega porečja ali podporečja, kjer se nahajajo območja poseganja v prostor.

S tem se v raznih postopkih določi območje, za katero je treba izdelati karte razredov poplavne nevarnosti.

k 9. členu

Karte razredov poplavne nevarnosti lahko izdela le pooblaščeni inženir s področja gradbeništva, ki ima ustrezne strokovne izkušnje na področju hidrologije in hidravlike. S tem se onemogoča pripravo kart razredov poplavne nevarnosti strokovnim profilom, ki za to nimajo ustreznih izkušenj s področij hidrologije ali hidravlike ter ki nimajo za to primerne izobrazbe.

k 10. členu

S 10. členom uredbe se določajo pogoji in omejitve za načrtovanje prostorskih ureditev v okviru državnih prostorskih načrtov na območjih ogroženih zaradi poplav in z njimi povezane erozije celinskih voda in morja.

Tako so na poplavnih območjih, odvisno od razreda poplavne nevarnosti v katerega se uvrščajo, načrtovane prostorske ureditve v okviru priprave državnih prostorskih načrtov vezane na Prilogo 1. Če so označene z oznako »+«, so dovoljene z upoštevanjem smernic. Če so označene z oznako »–«, so prepovedane. Na poplavnih območjih pa so načrtovane prostorske ureditve iz Priloge 1 označene z oznako »1« in »2«, dovoljene, če ugotovitve celovite presoje vplivov na okolje, ki se izvede v skladu s predpisi, ki urejajo presojo vplivov na okolje, niso ocenjene kot uničujoče ali bistvene in je mogoče s predhodno oz. najkasneje sočasno izvedbo ukrepov zagotoviti, da njihov vpliv ni bistven, če ugotovitve strokovnih podlag iz prvega odstavka 15. člena te uredbe niso ocenjene kot bistvene in je mogoče s predhodno izvedbo oz. najkasneje sočasno ukrepov zagotoviti, da njihov vpliv ni bistven ali če je mogoče s predhodno oz. najkasneje sočasno izvedenimi ukrepi in v skladu s smernicami zagotoviti, da vpliv načrtovane prostorske ureditve ni bistven.

k 11. členu

Načrtovanje prostorskih ureditev na območjih poplav, kjer že obstajajo elementi ogroženosti, mora upoštevati pogoje in omejitve iz uredbe, pri tem pa zagotoviti tudi, da se z načrtovanjem prostorskih ureditev ne poveča obstoječa poplavna ogroženost na območju, kjer vpliv načrtovane prostorske ureditve obstaja. Izvedbo ukrepov, s katerimi se prepreči, da se ne poveča obstoječa ogroženost, je treba zaključiti do zaključka izvedbe načrtovanih prostorskih ureditev.

Na območju poplavne nevarnosti, kjer še ni elementov ogroženosti, je treba skupaj z načrtovanjem prostorske ureditve, ki bi lahko povzročila ogroženost ali bila sama ogrožena, ob upoštevanju pogojev in omejitev iz te uredbe načrtovati in zagotoviti tudi izvedbo ukrepov za zmanjševanje poplavne ogroženosti. Treba je torej preprečiti kakršnokoli novo poplavno ogroženost, ki bi na tem območju nastala kot posledica načrtovanja nove prostorske ureditve.

Pobudnik prostorske ureditve ob načrtovanju prostorske ureditve lahko vključi tudi ministrstvo, pristojno za vode, oz. DRSV, da skupaj načrtujeta prostorske ureditve za zmanjševanje poplavne ogroženosti načrtovanih prostorskih ureditev, kar je sicer edino smotrno in logično, vendar včasih tudi težko izvedljivo.

k 12. členu

12. člen določa izjemo pri načrtovanju prostorskih ureditev v okviru državnih prostorskih načrtov, in sicer, da če se v okviru postopka priprave državnega prostorskega načrta izdela študija variant, se v fazi študije variant za prikaz posledic vplivov posamezne variante na poplavno ogroženost ne pripravijo karte razredov poplavne nevarnosti, temveč se pripravijo samo strokovne podlage, ki praviloma upoštevajo obstoječe, že izdelane karte razredov poplavne nevarnosti, kjer le-te obstajajo in so objavljene na Atlasu voda, karte preteklih poplavnih dogodkov, opozorilna karta poplav in druge razpoložljive podatkovne podlage. O primernosti variante se torej odloča na podlagi že obstoječih podatkov. V fazi predloga najustreznejše variante pa se za vrednotenje sprejemljivosti posledic vplivov izvedbe najustreznejše variante na poplavno ogroženost upoštevajo pogoji in omejitve iz uredbe.

k 13. členu

S 13. členom uredbe se določajo pogoji in omejitve za občinsko prostorsko načrtovanje (OPNje in OPPNje) na območjih ogroženih zaradi poplav in z njimi povezane erozije celinskih voda in morja.

Tako je na poplavnih območjih, odvisno od razreda poplavne nevarnosti v katerega se uvršča, občinsko prostorsko načrtovanje vezano na Prilogo 1. Če je občinsko prostorsko načrtovanje ureditev označeno z oznako »+«, je dovoljeno z upoštevanjem smernic. Če je občinsko prostorsko načrtovanje označeno z oznako »–«, je prepovedano. Na poplavnih območjih je občinsko prostorsko načrtovanje iz Priloge 1, označeno z oznako »1«, dovoljeno na območju stavbnih zemljišč v naseljih, kadar je mogoče s predhodno izvedenimi ukrepi in v skladu s smernicami zagotoviti, da vpliv občinskega prostorskega načrtovanja ni bistven. Na poplavnih območjih je občinsko prostorsko načrtovanje iz Priloge 1 te uredbe, označeno z oznako »2«, dovoljeno, če ugotovitve celovite presoje vplivov na okolje, ki se izvede v skladu s predpisi, ki urejajo presojo vplivov na okolje, niso ocenjene kot uničujoče ali bistvene in je mogoče s predhodno oz. najkasneje sočasno izvedbo ukrepov zagotoviti, da njihov vpliv ni bistven, ali če je mogoče s predhodno oz. najkasneje sočasno izvedenimi ukrepi in v skladu s smernicami zagotoviti, da vpliv občinskega prostorskega načrtovanja ni bistven.

k 14. členu

Občinsko prostorsko načrtovanje na območjih poplav, kjer že obstajajo elementi ogroženosti, mora upoštevati pogoje in omejitve iz uredbe, pri tem pa zagotoviti tudi, da se z občinskim prostorskim načrtovanjem ne poveča obstoječa poplavna ogroženost na območju, kjer vpliv načrtovane prostorske ureditve obstaja. Izvedbo ukrepov, da se ne poveča obstoječa poplavna ogroženost, je treba končati pred začetkom oz. najkasneje sočasno z gradnjo načrtovanih objektov.

Na območju poplavne nevarnosti, kjer še ni elementov ogroženosti, je treba skupaj z občinskim prostorskim načrtovanjem, ki bi lahko povzročila ogroženost ali bila sama ogrožena, ob upoštevanju pogojev in omejitev iz uredbe načrtovati in zagotoviti tudi izvedbo ukrepov za zmanjševanje poplavne ogroženosti. Treba je torej preprečiti kakršnokoli novo poplavno ogroženost, ki bi na tem območju nastala kot posledica občinskega prostorskega načrtovanja.

Občina ob svojem načrtovanju lahko vključi tudi ministrstvo, pristojno za vode, oz. DRSV, da skupaj načrtujeta prostorske ureditve za zmanjševanje poplavne ogroženosti načrtovanih prostorskih ureditev, kar je sicer edino smotrno in logično, vendar včasih tudi težko izvedljivo.

k 15. členu

15. člen uredbe določa pogoje in omejitve za izvajanje posegov. Tako je na poplavnih območjih izvajanje posegov iz Priloge 1, označenih z oznako »+«, dovoljeno z upoštevanjem pogojev iz vodnega soglasja. Na poplavnih območjih pa je izvajanje posegov iz Priloge 1 te uredbe, označenih z oznako »–«, prepovedano.

Ne glede na prejšnji odstavek je izvajanje posegov iz prejšnjega odstavka dovoljeno na stavbnih zemljiščih, ki so bila s prostorskimi akti določena pred veljavnostjo te uredbe na območjih srednje, majhne in preostale nevarnosti ob pogoju, da se poplavna in z njo povezana erozijska nevarnost zunaj območja posega ne poslabšuje. Ne glede na tretji odstavek 6. člena te uredbe je izvajanje posegov dovoljeno na stavbnih zemljiščih, ki so bila s prostorskimi akti določena pred veljavnostjo te uredbe na območjih srednje, majhne in preostale nevarnosti ob pogoju, da se poplavna in z njo povezana erozijska nevarnost zunaj območja posega ne poslabšuje.

Na poplavnih območjih je izvajanje posegov iz Priloge 1 uredbe, označenih z oznako »1«, dovoljeno na območju stavbnih zemljišč v naseljih, kadar je mogoče s predhodno oz. najkasneje sočasno izvedenimi ukrepi in v skladu s pogoji iz vodnega soglasja zagotoviti, da vpliv izvedbe posegov ni bistven. Na poplavnih območjih je izvajanje posegov iz Priloge 1 te uredbe, označenih z oznako »2«, dovoljeno, če ugotovitve presoje vplivov na okolje, ki se izvede v skladu s predpisi, ki urejajo presojo vplivov na okolje, niso ocenjene kot uničujoče ali bistvene in je mogoče s predhodno oz. najkasneje sočasno izvedbo ukrepov zagotoviti, da njihov vpliv ni bistven, ali če je mogoče s predhodno oz. najkasneje sočasno izvedbo ukrepov in v skladu z zahtevami vodnega soglasja zagotoviti, da vpliv ni bistven.

k 16. členu

S 16. členom je prehodno določeno, da dokler ministrstvo ne pripravi in objavi kart razredov poplavne nevarnosti za obstoječe stanje iz 5. člena te uredbe, to je do 31.12.2027, pa je iz podatkov o poplavnih dogodkih ali iz opozorilne karte poplav mogoče ugotoviti, da je območje izpostavljeno poplavam, za izdelavo vseh vrst prostorskih izvedbenih aktov, za pridobitev gradbenega dovoljenja in pridobitev vodnega soglasja, karte razredov poplavne nevarnosti pripravi načrtovalec ali investitor.

k 17. členu

Za posege v prostor, za katere na prvi dan veljavnosti te uredbe že velja prostorski akt ali so vsaj že bile izdane smernice za pripravo prostorskega akta, se zahteve iz 4. člena te uredbe glede poplavne odpornosti občutljivih objektov na 500-letne vode ne uporabljajo.

k 18. členu

V postopkih, začetih pred uveljavitvijo te uredbe, se uporabljajo določbe Uredbe o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20), razen če so določbe te uredbe za investitorja ugodnejše.

k 19. členu

Z dnem uveljavitve te uredbe preneha veljati Uredba o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20).

k 20. členu

Ta uredba začne veljati naslednji dan po objavi v Uradnem listu Republike Slovenije